Διερεύνηση του Ρόλου των Σύγχρονων Τεχνολογιών στο Δασολόγιο
Creators: name: Τσελεπής, Αστέριος Ζαχαρία
Publisher: name: Aristotle University of Thessaloniki
Year: 2022
Subjects: Δασολόγιο
Κτηματολόγιο
Σύγχρονες Τεχνολογίες
Τηλεπισκόπηση
ΣμηΕΑ
Forest Data Bank Project
National Cadastre
Innovative Technologies
Remote Sensing
UAV
Dasologio

description: Η αναγνώριση της αξίας του φυσικού πλούτου της Ελλάδος είναι αδιαμφισβήτητη, ενώ ο πλούτος αυτός προστατεύεται από μια σειρά νομοθετημάτων, που σχετίζονται ειδικά με το δασικό περιβάλλον, αλλά και γενικότερα με το φυσικό περιβάλλον. Το κυριότερο εργαλείο προστασίας του περιβάλλοντος, με ρητή αναφορά σε αυτό από το Ελληνικό Σύνταγμα, αποτελεί το δασολόγιο. Το δασολόγιο είναι μια δυναμική τράπεζα δασικών πληροφοριών, στην οποία καταχωρίζονται πληροφορίες για εκτάσεις που υπόκεινται στον δασικό χαρακτήρα. Σκοπός του δασολογίου είναι η δημιουργία μιας ανοικτής βάσης περιγραφικών και γεωχωρικών πληροφοριών, η οποία θα ενσωματώνεται στις υφιστάμενες δημόσιες χωρικές υποδομές, παρέχοντας περιβαλλοντικές πληροφορίες για την εξυπηρέτηση τόσο των πολιτών, όσο και των εμπλεκόμενων φορέων (Δασικές Υπηρεσίες, Υπουργείο Περιβάλλοντος, Φορείς Διαχείρισης Προστατευόμενων Περιοχών κ.ά.). Στο δασολόγιο, πέραν των απαραίτητων στοιχείων για την διασφάλιση της λειτουργικότητάς του, δύναται να καταχωρίζονται και λοιπά προσδιοριστικά στοιχεία του εκάστοτε δασοκτήματος, μετασχηματίζοντάς το σε ένα «ανοικτό» δασολόγιο, υιοθετώντας την αρχή του «ανοικτού» κτηματολογίου. Για την χαρτογράφηση, όμως, των προσδιοριστικών στοιχείων, απαιτείται η συμβολή των σύγχρονων τεχνολογιών και ιδίως της γεωχωρικής τεχνολογίας. Η γεωχωρική τεχνολογία καθιστά δυνατή τη συλλογή πληθώρας δεδομένων για την υφιστάμενη, αλλά και για τη μελλοντική κατάσταση των φυσικών πόρων της Γης, επηρεάζοντας καθοριστικά την διαδικασία λήψης αποφάσεων. Ωστόσο, η μετατροπή των συλλεγόμενων δεδομένων σε χρήσιμες πληροφορίες στο πεδίο εφαρμογής του περιβαλλοντικού δικαίου, εγείρει νέες προκλήσεις, όπως η παρέμβασή τους στο δικαίωμα της ιδιωτικής και οικογενειακής ζωής, στο δικαίωμα της προστασίας των προσωπικών δεδομένων κ.ά.. Η συγκεκριμένη διπλωματική εργασία διαρθρώνεται σε 5 κεφάλαια. Στα πρώτα δύο κεφάλαια, γίνεται αναφορά σε ορισμένα εισαγωγικά στοιχεία και στο νομοθετικό πλαίσιο που διέπει το δασικό περιβάλλον. Στο τρίτο κεφάλαιο γίνεται αναφορά στις τεχνολογίες που αξιοποίησε η ελληνική πολιτεία για την χαρτογράφηση των δασικών οικοσυστημάτων και, στη συνέχεια, στο σύνολο των σύγχρονων τεχνολογιών που αξιοποιούνται παγκοσμίως, ενώ στο τέταρτο κεφάλαιο προσεγγίζεται το θεσμικό πλαίσιο, αλλά και τα ζητήματα που εγείρονται από την χρήση των διαφορετικών μέσων τηλεπισκόπησης. Τέλος, στο πέμπτο κεφάλαιο, γίνεται μια σύνοψη των συμπερασμάτων, καθώς και προτείνονται ορισμένες απόψεις για την προώθηση της περιβαλλοντικής προστασίας και την προστασία του χερσαίου φυσικού πλούτου εν γένει.
description: The recognition of the value of the natural wealth of Greece is indisputable, while this wealth is protected by a series of laws related specifically to the natural environment in general. The main tool for environmental protection, with explicit reference to it by the Greek Constitution, is the forest data bank project (dasologio). The project is a dynamic forest information database, in which information is stored on areas that are subject to forest character. The main goal of “dasologio” is to create an open database of descriptive and geospatial information, which will be integrated in the existing public spatial infrastructure, providing environmental information to serve both citizens and stakeholders (Forest Services, Ministry of Environment etc.). In this forest data bank, in addition to the registration of the necessary data that ensure its functionality, other identifying elements of the forest characteristics can be registered, transforming it into an "open" forest register, adopting the principle of the "open" cadastre. However, the contribution of modern technologies is required, and especially geospatial technology. Geospatial technology makes it possible to collect a wealth of data on the current, but also on the future state of the Earth's natural resources, decisively influencing the decision-making process. However, the conversion of the collected data into useful information in the field of application of environmental law, raises new challenges, such as their intervention in the right to privacy and family life, in the right to protection of personal data, etc. This master’s thesis is structured in 5 chapters. In the first two chapters, reference is made to some introductory elements and to the legal framework governing the forest environment. The third chapter refers to the technologies used by the Greek Goverment for the mapping of its forest ecosystems, and then to all the modern technologies used worldwide, while the fourth chapter approaches the institutional framework, but also the issues raised by the use of the different means of remote sensing. Finally, in the fifth chapter, a summary of the conclusions is made, as well as some proposals for the promotion of environmental protection and the protection of terrestrial natural wealth in general.